Author: UDZS
Last saved by: Mgr. Eva Zaujecová

Predkladacia správa

Vláda SR na rokovaní dňa 3. februára 2010 podporila zámer pomôcť obciam pri financovaní zariadení sociálnych služieb, ktoré boli zriadené alebo založené po decentralizácií sociálnych služieb ukončenej k 1. 7. 2002, t. j. zariadení, ktoré neprešli delimitáciou na obce a ktoré nie sú financované prostredníctvom účelovej dotácie z Ministerstva financií SR. Zároveň vláda SR vyjadrila zámer jednorazovo podporiť vyššie územné celky pri zabezpečovaní sociálnych služieb klientom, ktorým sa poskytujú sociálne služby u neverejných poskytovateľov.

Návrh reaguje na nepriaznivú finančnú situáciu obcí a vyšších územných celkov v oblasti sociálnych služieb a to aj v nadväznosti na dopady finančnej a hospodárskej krízy na rozpočty územných samosprávnych orgánov. V záujme eliminovať riziko neposkytnutia alebo nezabezpečenia sociálnych služieb pre občanov odkázaných na sociálne služby a riziko zániku verejných ako aj neverejných poskytovateľov sociálnych služieb sa predkladá tento materiál, ktorého obsahom je zoznam obcí, ktoré zriadili alebo založili zariadenia sociálnych služieb po 1. 7. 2002, spolu s výškou ich nákladov, ktorá im má byť poukázaná a výška prostriedkov, ktoré sa navrhujú pre vyššie územné celky na financovanie neverejných poskytovateľov.

Materiál bol prerokovaný s Ministerstvom financií SR. 

Navrhovaný materiál má pozitívny dopad na rozpočty obcí, miest a vyšších územných celkov a nepredpokladá zvýšený dopad na štátny rozpočet, nakoľko prostriedky podľa prílohy č. 1 a 2 budú kryté z výdavkov kapitoly Všeobecná pokladničná správa.